Igor Švõrjov
Igor Švõrjov (sündinud 24. mail 1955 Vorošilovgradis) on Eesti maletaja ja maletreener, rahvusvaheline suurmeister (2005). Ta lõpetas aastal 1973 Vorošilovgradis keskkooli ja aastal 1982 ülikoolis majandusteaduskonna. Ta elab aastast 1990 Eestis. Ta on treeninud malet aastatel 1965–1975 Jakov Morgulise ja aastatel 1975–1990 Gennadi Kuzmini juhendamisel. Ta täitis suurmeistri normi Aluštas aastatel 2003 ja 2004 (mõlemal korral jagas ta 1–2 kohta). Ta on saanud häid kohti paljudel maleturniiridel. Ta sai FIDE-lt 2000. aastal rahvusvahelise meistri ja 2005. aastal suurmeistri nimetuse.